**„Българската“ Антарктида на синия екран (архивистичен подход)**

*гл. ас. д*-*р Ралица Тодорова*

*СУ „Св. Климент Охридски“*

Към момента не съществува цялостно и детайлно проучване по въпроса за ар-хивното наследство на българските учени, а в по-широк аспект и на всички участници,свързани с изследванията на Антарктида. Издирването и запазването на архивните сви-детелства за дейността и приноса на българската научна общност по отношение на по-лярните изследвания**1**

до момента е неглижирано като ангажимент от българската архи-вистична колегия и в значителна степен представлява бяло поле“ в историческите ди- рения в България. Освен любопитна, темата за българското присъствие на

Aнтарктическия континент е актуална и заслужава специален интерес с оглед заслугитена родните изследователи и участници в полярните експедиции, също и поради засиле-ния авторитет на страната ни в световен мащаб. България трайно фигурира като значимфактор и дори все повече разширява присъствието си в Антарктида.До момента основните източници на актуална информация по темата за българ-ските полярни експедиции са официалният сайт на сдружение Български антарктичес-ки институт“**2**, както и многобройните публикации в медиите, включително интернетбазираните, повечето от които не се отличават с висока степен на достоверност. С най-висока степен на информативна натовареност са научните публикации, посветени на разглежданата проблематика: статии, монографии, документални филми и пр. Посоче-ните фактори представляват сериозен аргумент в полза на издирването, събирането изапазването на в значителна степен несистематизираните документални свидетелстваот и за българската полярна общност. Това бяха основните мотиви, които провокираха работата на група изследователи по проект**3**, чиято цел е да се установят и проучат запазените

---------------------------------------------

**1** Тук и в целия текст под “полярни“ се визират единствено тези на Южния полюс, тъй като темата е пос-ветена на Антарктида.

**2** https://bai-bg.weebly.com/

**3** Проект 80-10-240/31. 08. 2018 г. Архив на българските полярни изследователи“, част от “Националнапрограма за полярни изследвания 2016-2021“. Екипът се състои от Ралица Тодорова (ръководител), Стоян Шиваров, Красимир Кръстев и Александър Златанов (членове).

архивни документи като извънредно ценен ресурс за настоящи и бъдещи про-учвания по темата, включително и като превенция срещу евентуална загуба на истори-ческа памет за постиженията на българските изследователи и екипите, сформирани отбългарска страна за ежегодните Антарктически експедиции.Целта на настоящия текст е да представи една **специфична част**

 от документал-ните свидетелства за българския принос в проучването на Ледения континент, съхраня-вана в отдел Фондови център“ на Българската национална телевизия (БНТ)**4**.

В рамките на проект “Архив на българските полярни изследователи“ бе извър-шена конкретна проучвателска дейност в Архива на БНТ с цел събиране на данни зазапазените документални филми и за други информационни продукти, като анонси икратки материали, посветени на Антарктида и по

--конкретно на българското участие ипринос при изследване на континента. В резултат бяха установени количествените икачествени параметри на съхраняваните в архива информационни ресурси по темата,хронологичният обхват и обща характеристика на интересуващия ни документален масив.

 Хронологическите рамки се обуславят от най-ранния и съответно от последния съхраняван в архива документален филм по темата и обхващат периода (1971-2018).Найранният запазен документален филм от общо 23 филма е със заглавие “Шестият континент“ и датира от 1971 г. Той е посветен на 17-та Съветска антарктическа експе-диция. **5**, в която участва и авторът на филма Слав Караславов.

През 1986 г. е заснет и излъчен очерк под надслов Началото“, в който са представени целите, задачите и подготовката на първата българска експедиция до Антаркти-да в състав Борислав Каменов, Христо Пимпирев и Димитър Балабански. Във филма евключена и част от лекция на английския полярен изследовател и геолог Майкъл Томп-сън, който по това време гостува в България, както и изявление на чл.-кор. проф. Тодор Николов за посещението на проф. Томпсън и за идеята за организиране на българскаекспедиция до Антарктида. Още на следващата 1987 г. в рубриката „Атлас“ е излъчен научно

-популярен филм за Антарктида. Режисьор на филма с едноименното заглавие е

---------------------------------------------

**4** Изразявам благодарност на ръководителя на отдела д-р Николай Нанев за оказаното съдействие при издирването на информация по темата.

5 Преди началото на самостоятелни български антарктически експедиции наши учени се включват в със-тава на Съветските антарктически експедиции. Първите българи, стъпили на Ледения континент по такава линия, са Цончо Чапанов и Васил Захариев. българи, стъпили на Ледения континент по такава линия, са Цончо Чапанов и Васил Захариев.

Иван Зоин, който представя научните експедиции (включително архивни кадри от 1916г. на кораба на Ърнест Шакълтън) и животинските видове на Ледения континент.По повод на първата българска геоложка експедиция в Антарктида през 1988 г. е създаден научнопопулярният филм „Експедиция Антарктида“, като сценарист, режисьор и оператор на филма е Христо Пимпирев, тогава все още главен асистент в Со-фийския университет. Той и колегата му Борислав Каменов (тогава доцент в СУ Свети Климент Охридски“) прекарват пет месеца на Ледения континент, заедно с учените от Британската антарктическа служба Филип Нел и Пит Маркуист. През 1994 г. са заснети и излъчени два филма за програма „Атлас“ – документалният филм „Антарктида“, посветен на първата самостоятелна българска антаркти-ческа експедиция на о-в Ливингстън, както научно-популярният филм „Докосване доАнтарктида“, който отразява пътуването на Юлия Папазова и Соломон Паси до Антар-ктида и споделеното от тях в разговор с водещия Симеон Идакиев. Традицията за до-кументиране на дейността на българските полярници и популяризиране на темата средшироката аудитория продължава и през следващите 1995 и 1996 г., когато по сценарийна ръководителя на експедициите Христо Пимпирев се създават документалните фил-ми Южно лято“ и България на два океана“. В тях членовете на експедицията разказ-ват за дейностите си на Антарктида. През 1998 г. отново в програма „Атлас“ е излъчендокументалният филм „Антарктида 97- 98“ по сценарий на Симеон Идакиев. В него се разглеждат проблемите, задачите и перспективите на българската експедиция на Антарктида, за които споделя нейният ръководител Христо Пимпирев.Заслужава да се отбележи, че от 2000 г.**6**, когато се създава БТВ като националначастна телевизия, БНТ загубва практическия си монопол върху създаването и популяризирането на документални филми и други информационни продукти (новини, анонси, репортажи и пр.) за Антарктида. Впоследствие появата на многобройни медии вефира засилват тази тенденция, но не изместват БНТ от водещата й позиция по отношение на представянето на българския принос в изучаването на Ледения континент. Доказателство за направената констатация са съхранените в „Златния фонд“ на БНТ тринадесет документални филма от периода 2000-2018 г.

----------------------------------------------------------

**6** Преди посочената година се създават частни медии с регионален обхват, например Нова телевизия”, но те останаха извън обхвата на настоящото проучване поради сравнително слабата роля в популяризи рането на темата.

През 2001 г. е излъчен документалният филм „Леденият континент“, представ-ляващ разказ за живота на българската експедиция в Антарктида през погледа на Боян Биолчев**7** (сценарист, режисьор и оператор на филма). Сред последните, съответно от2015, 2016 и 2017 г., са документалните филми на журналистката Цветелина Атанасова,които са посветени на научната дейност на българските полярни изследователи на о-в Ливингстън, на българските открития и постижения там, както и на перспективите за развитие на най-южната точка на света.Освен като част от програма “Атлас“ темата за ледения континент е разглежданаи в други рубрики и телевизионни предавания. През 1995 г. в серията „Репортер“ е излъчен документалният филм на Елена Йончева**8** със заглавие „Антарктида“, посветен напроблемите на научната експедиция, която работи в българската станция на Антарктида.Наред с посочените документални филми в Архива на БНТ се пазят и данни за допълнителни, съпътстващи материали, като четиридесетина по-обширни репортажи в актуални предавания, имащи за цел да популяризират темата за Ледения континент иприноса на българските полярни изследователи. Освен разгледаните документални и научно-популярни филми през годините темата за Антарктида присъства неизменно ипокрива все по-широк спектър от телевизионни рубрики и предавания. Сред тях могатда се посочат анонси, рекламни материали, интервюта, новини и други информационнипродукти, свързани с българските полярни експедиции. Най-известната фигура, включително медийна, сред българските полярници безспорно е тази на проф. Христо Пимпирев. Многобройни са изявите му и медийното му присъствие в ефира на БНТ нестихва с годините, като той е чест гост в различни по жанр предавания. Темата за Антарктида и българските постижения на Ледения континент е включена в рубрики и предавания като: „Панорама“, „По света и у нас“, „Екип 4“, „Вижте кой“, „Актуално“,“Суматоха“, „Моят ден“, „Вкусът на живота“, „БНТ Такси“, „Часът на зрителите“, „За животните с любов“, „Частен случай“, „Денис и приятели“, „Извън играта“, „Национа- лен календар“, в публицистичния блок „Още от деня“, в

7 Включването му в състава на експедицията свидетелства за засиления интерес към Антарктида, изли-защ извън рамките на тесните специалисти. В следващите години тази тенденция се очертава по-видимо чрез привличането на хуманитаристи и представители на социалните науки.

8 Фактът, че такъв изявен журналист и автор на документални филми като Елена Йончева се ангажира с темата за Антарктида е доказателство за разширяване на интереса към Ледения континент. Надхвърлятсе тесните рамки на научно-популярния жанр и насоченост на предавания като „Атлас“.

сутрешните блокове „Отблизос Мария“, „Отблизо с Мира Добрева“, в културната рубрика „Две рецепти за култура“,в 10 предавания на Георги Любенов „Денят започва“ за периода 2013-1019 г., в 9 предавания „Вяра и общество“ за периода 2011-2016 г. Леденият континент и по-специално българското участие в проучването му про-дължава да бъде актуална тема, доказателство за което е проведеният на 22 май 2019 г.“Ден на Антарктида“ в Софийския университет, под надслов “30 години българскипринос към науките за Земята в Антарктика“. Конференцията, организирана от Българ-ския антарктически институт и Националния център за полярни изследвания, завърши спремиерата на документалния филм „Полярни изследователи“ с автор Мария Чернева, който представя постиженията на българските учени и техните чуждестранни колеги повреме на завършилата през март 2019 г. XXVII Българска антарктическа експедиция.

**Приложение**

Списък на наличните документални филми за българското участие в проучването наАнтарктида, съхранявани в Архива на БНТ:

 1. Заглавие: **ШЕСТИЯТ КОНТИНЕНТ**

**Година:** 1971

**Жанр**: документален

**Сценарист:** Слав Караславов

**Анотация:** 17-та Съветска антарктическа експедиция, в която участва и авторът нафилма (Слав Караславов). На 9.11.1971 г. експедицията отпътува от Ленинград.

 2. Заглавие: **НАЧАЛОТО**

**Година:** 1986

**Жанр:** очерк

**Сценарист:** Румяна Вакарелска

**Анотация:** Очерк за целите, задачите и подготовката на първата българска експедициядо Антарктида в състав Борислав Каменов, Христо Пимпирев и Димитър Балабански.Лекция на полярния изследовател и геолог проф. Майкъл Томпсън от Британския уни-верситет в Лондон (англ. ез. със симултантен превод); изявление на чл.-кор. проф. Тодор Николов за посещението на Томпсън у нас и за идеята за организиране на българс-ка експедиция до Антарктида.

**3.** Заглавие**: АНТАРКТИДА**

**Година:** 1987

 Рубрика: Атлас

**Жанр:** научно-популярен

**Режисьор:** Иван Зоин

**Анотация:** Антарктида – научни експедиции и животински видове. Включени са архивни кадри от 1916 г. – корабът на Ърнест Шакълтън, притиснат от ледовете, екипажът сеопитва да го освободи.

4. Заглавие: **ЕКСПЕДИЦИЯ „АНТАРКТИДА“**

**Година:** 1988

**Жанр:** научно-популярен

**Сценарист:** Христо Пимпирев

**Анотация:** Първа българска геоложка експедиция в Антарктида, която прекарва пет месеца на континента.

5. Заглавие: **АНТАРКТИДА**

**Година:** 1994

**Рубрика:** Атлас

**Жанр:** документален

**Сценарист:** Христо Пимпирев

**Анотация:** Филм за първата самостоятелна българска експедиция на о-в Ливингстън.

 6. Заглавие: **ДОКОСВАНЕ ДО АНТАРКТИДА**

**Година:** 1994

**Рубрика:** Атлас

**Жанр:** научно-популяренСценарист: Симеон Идакиев

**Анотация:** Разговор в студио на водещия Симеон Идакиев с Юлия Гурговска (Папазова) и Соломон Паси за експедицията им до Антарктида през януари 1994 г.

7. Заглавие: **ЮЖНО ЛЯТО**

**Година:** 1995

**Рубрика:** Атлас

**Жанр:** документален

**Сценарист:** Христо Пимпирев

**Анотация:** Филм за пребиваването на българската експедиция на Антарктида през зимата на 1994-1995 г.

8. Заглавие: **АНТАРКТИДА**

**Година:** 1995

**Рубрика:** Репортер

**Жанр:** документален

**Сценарист:** Елена Йончева

**Анотация:** Филм за българската научна експедиция, която работи в българската стан-ция на Антарктида.

9. Заглавие: **БЪЛГАРИЯ НА ДВА ОКЕАНА**

**Година:** 1996

**Рубрика:** Атлас

**Жанр:** документален

**Сценарист:** Христо Пимпирев

**Анотация:** Разказ на членовете на експедицията за дейността им на Антарктида.

10. Заглавие: **АНТАРКТИДА 97-98**

**Година:** 1998

**Рубрика:** Атлас

**Жанр:** документален

**Сценарист:** Симеон Идакиев

**Анотация:** Проблеми, задачи и перспективи на българската експедиция в Антарктида.

11. Заглавие: **АНТАРКТИЧЕСКИ ДНЕВНИК**

**Година:** 2000

**Рубрика:** Непознатата България

**Жанр:** документален

**Сценарист:** Христо Пимпирев

**Анотация:** Филм за българската експедиция до Антарктида 1999-2000 г.

12. Заглавие: **ЛЕДЕНИЯТ КОНТИНЕНТ**

Година: 2001

**Жанр:** документален

**Сценарист:** Боян Биолчев

**Анотация:** Разказ за живота на българската експедиция в Антарктида пред погледа на ръководителя Боян Биолчев.

13. Заглавие: **ДЪЛГИЯТ ПЪТ КЪМ АНТАРКТИДА**

**Година:** 2002

**Рубрика:** Атлас

**Жанр:** документален

**Сценарист:**

**Анотация:** Разказ за покорителите на Антарктида – от началото до наши дни. Разговор с Христо Пимпирев – ръководител на българската база в Антарктида, по повод 10 годиниот създаването на базата.

14. Заглавие: **ПОД ЗНАКА НА ЮЖНИЯ КРЪСТ**

**Година:** 2003

**Жанр:** документален

**Сценарист:** Албена Воденичарова

**Анотация:** Документален разказ за българската полярна база и за нейните достижения в различни области на науката.

15. Заглавие: **ОЩЕ ЕДНА БЪЛГАРИЯ**

**Година:** 2005

**Жанр:** документален

**Сценарист:** Таня Сотирова

**Анотация:** Представя 13-тата българска експедиция в Антарктида и посещение на министъра на външните работи на България Соломон Паси в българската база.

16. Заглавие: **АНТАРКТИДА – ЕДНА ДОСТИГНАТА МЕЧТА**

**Година:** 2007

**Жанр:** документален

**Сценарист:**

**Анотация:** Разказ за българската експедиция в Антарктида.

17. Заглавие: **ЧЕРНО И БЯЛО**

**Година:** 2010

**Рубрика:** В кадър

**Жанр:** документален

**Сценарист:** Цветелина Атанасова

**Анотация:** Разказ за о. Ливингстън и за работата на българската експедиция на Антарктида.

18. Заглавие: **АНТАРКТИДА 2012**

**Година:** 2012

**Жанр:** документален

**Сценарист:** Емилиян Динов

**Анотация:** По повод експедицията 2012. (Авторски. БНТ не разполага с права за ползване).

19. Заглавие**: 90 ГРАДУСА ЮЖНА ШИРИНА**

**Година:** 2014

**Жанр:** документален

**Сценарист:** Цветелина Атанасова

**Анотация:** Филм за българската експедиция до Антарктида.

20. Заглавие: **СЪРДИТИ ЛЕДОВЕ**

**Година:** 2015

**Рубрика:** В кадър

**Жанр:** документален

**Сценарист:** Цветелина Атанасова

**Анотация:** н.и.

21. Заглавие: **МИСИЯ АНТАРКТИДА**

**Година:** 2016

**Рубрика:** В кадър

**Жанр:** документален

**Сценарист:** Цветелина Атанасова

**Анотация:** Документален филм за научната дейност на българските полярни изследователи на о. Ливингстън и Антарктида

22. Заглавие: **25 СТЪПКИ В БЪДЕЩЕТО**

**Година:** 2017

**Жанр:** документален

**Сценарист:** Цветелина Атанасова

**Анотация:** По повод 25-годишнината от българските експедиции в Антарктида.

23. Заглавие: **ЕДНО АНТАРКТИЧЕСКО ЛЯТО**

**Година:** 2018

**Жанр:** документален

**Сценарист:** Ема Константинова

**Анотация:** По поръчка на БАИ. (БНТ не разполага с права за ползване).

https://www.academia.edu/44154771/Общество\_памет\_образование\_История\_и\_обществени\_нагласи\_Т\_5\_Сборник\_с\_доклади\_от\_летния\_национален\_дидактически\_семинар\_в\_Китен\_24\_28\_юни\_2019\_г\_Научна\_редакция\_и\_съставителство\_К\_С\_Кръстев\_и\_Т\_И\_Мишев\_София\_2019